Burjassot defensa que els animals no són joguets i aprova una moció pel 40 aniversari de les primeres eleccions municipals democràtiques
2025-07-24

L’Ajuntament de Burjassot acollia l’últim Ple ordinari de l’any el passat 17 de desembre i, en ell, s’aprovava per unanimitat de tots els grups que ho componen, PSPV-PSOE, PP, Ciutadadanos, Compromís, Totes Podem i Vox, el manifest presentat per la Societat Protectora d’Animals de Burjassot (SPAB) per a recordar que “Els animals no són joguets”.

El manifest es presentava amb motiu de l’arribada de les dates nadalenques en les quals, en moltes llars, es decideix tindre un animal de companyia. L’objectiu del manifest és conscienciar que aquests animals no són joguets.

D’altra banda, i amb els vots a favor del PSPV-PSOE, PP, Ciudadanos i Vox, i en contra de Compromís i Totes Podem, s’aprovava la moció presentada pels quatre primers grups que feia referència al 40 aniversari de les primeres eleccions municipals democràtiques.